
REFERAT 

privind modificarea Hotararii de Consiliu Local nr. 547/08.12.2015 privind aprobarea proiectului „Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa a II-a” in cadrul POS Mediu 2007-2013 axa prioritara 3 şi a documentaţiei aferente proiectului, respectiv: Studiu de Fezabilitate, Analiza Cost-Beneficiu, Cererea de Finantare, Analiza Institutionala, Documentatia de atribuire şi indicatorii tehnico-economici
Prin Hotărârea de Consiliu Local al Municipiului Timişoara nr. 547/08.12.2015 s-a aprobat proiectul „Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa a II-a” in cadrul POS Mediu 2007-2013 axa prioritara 3 şi a documentaţiei aferente proiectului, respectiv: Studiu de Fezabilitate, Analiza Cost-Beneficiu, Cererea de Finanţare, Analiza Instituţională, Documentaţia de atribuire şi indicatorii tehnico-economici.

Ca urmare a comunicării Hotărârii de Consiliu Local sus menţionate către Ministerul Fondurilor Europene, Direcţia Generală AM POS Mediu s-a constatat faptul că valorile aprobate prin HCL nr. 547/08.12.2015 sunt în preţuri constante, fiind necesară aprobarea valorilor calculate în preţuri curente, aşa cum sunt calculate în Cererea de finanţare aferentă proiectului.
De asemenea, s-a solicitat ca Declaraţia de angajament şi Declaraţia de eligibilitate să respecte modelul din Ghidul Solicitantului.
Având în vedere cele arătate mai sus, 

PROPUNEM: 
1. Aprobarea modificării art.1 din Hotărârea Consiliului Local al Municipiului Timişoara nr. 547/08.12.2015, acesta va avea următorul conţinut:

"Se aprobă proiectul „Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa a II-a” in cadrul POS Mediu 2007-2013 axa prioritara 3, în valoare totală de 152.164.389,36 lei/34.308.348,98 euro (inclusiv TVA)
2. Aprobarea modificării art. 2 din Hotărârea Consiliului Local al Municipiului Timişoara nr. 547/08.12.2015, acesta va avea următorul conţinut:

"Se aprobă alocarea sumei de  6.160.049,77 lei / 1.388.900,11 euro (exclusiv TVA) pentru cofinanţarea cheltuielilor eligibile ce revin Municipiului Timişoara pentru obiectivul de investiţii „Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” in cadrul POS Mediu 2007-2013 axa prioritara 3, conform Anexei 1,  care face parte integranta din prezenta hotărâre".

3. Aprobarea modificării Anexei 2 la Hotărârea Consiliului Local al Municipiului Timişoara nr. 547/08.12.2015, conform Anexei 2 la proiectul de hotărâre.
4. Aprobarea modificării Anexei 3 şi Anexei 4 la Hotărârea Consiliului Local al Municipiului Timişoara nr. 547/08.12.2015, conform Anexei 3 şi Anexei 4 la proiectul de hotărâre.

5. Celelalte articole din Hotărârea Consiliului Local al Municipiului Timişoara nr. 547/08.12.2015 rămân neschimbate.

